Alegeri prezidențiale 2024 diaspora. A început ultima zi de vot în străinătate. Câți români au votat în primele două zile de scrutin
Vineri a început votul în străinătate pentru alegerile prezidențiale 2024. Timp de trei zile, pot vota la cele 951 de secții organizate în străinătate toți cetățenii români cu drept de vot aflați în străinătate, pe baza unui act de identitate emis de autoritățile române. În primele două zile au votat aproape 217.000 de români la secțiile din diaspora.